ประกาศเทศบาลตำบลเหมือง
เรื่อง   ประมูลจ้างเหมาก่อสร้างสนามกีฬาฟุตซอล หมู่ที่ 4
ต.เหมือง อ.เมืองชลบุรี จ.ชลบุรี ด้วยระบบอิเล็กทรอนิกส์ (e-Auction)                                                                                                    ..............................

                         ด้วยเทศบาลตำบลเหมือง  มีความประสงค์จะประมูลจ้างเหมาก่อสร้างสนามกีฬาฟุตซอลประจำตำบล หมู่ที่ 4 ต.เหมือง อ.เมืองชลบุรี จ.ชลบุรี (ตามแบบเทศบาลตำบลเหมือง พร้อมป้ายประชาสัมพันธ์ 2 ป้าย)  ราคากลาง 8,995,300 บาท (แปดล้านเก้าแสนเก้าหมื่นห้าพันสามร้อยบาทถ้วน)
                         ผู้มีสิทธิเสนอราคาจะต้องมีคุณสมบัติ  ดังต่อไปนี้
 1.	เป็นนิติบุคคลที่มีอาชีพรับจ้างทำงานที่ประมูลจ้างด้วยระบบอิเล็กทรอนิกส์ดังกล่าว  ซึ่งมีผลงานก่อสร้างประเภทเดียวกันไม่น้อยกว่า 4,000,000 บาท
 2.	ไม่เป็นผู้ที่ถูกระบุชื่อไว้ไนบัญชีรายชื่อผู้ทิ้งงานของทางราชการและได้แจ้งเวียนชื่อแล้ว
 3.	ไม่เป็นผู้ได้รับเอกสิทธิ์หรือความคุ้มกัน  ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
 4.	ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลเหมือง และไม่เป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์ ณ วันประกาศประมูลจ้างด้วยระบบอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประมูลจ้างด้วยระบบอิเล็กทรอนิกส์ครั้งนี้
 5. นิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ	
 6. นิติบุคคลที่จะเข้าเป็นคู่สัญญากับเทศบาล ซึ่งดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ	
 7. คู่สัญญาต้องรับจ่ายเงินผ่านบัญชีเงินฝากกระแสรายวัน เว้นแต่การรับจ่ายเงินแต่ละครั้ง ซึ่งมีมูลค่าไม่เกิน 30,000 บาท คู่สัญญาอาจรับจ่ายเป็นเงินสดก็ได้         
  กำหนดยื่นเอกสารประมูลจ้างด้วยระบบอิเล็กทรอนิกส์   ในวันที่ 11 กันยายน 2555  เวลา 10.00 - 10.30 น.   ณ สถานที่กลางในการจัดซื้อจัดจ้างขององค์กรปกครองส่วนท้องถิ่น (ห้องประชุมชั้น 2 สำนักงานส่งเสริมการปกครองท้องถิ่นจังหวัดชลบุรี) และกำหนดเสนอราคาในวันที่ 25 กันยายน 2555 ตั้งแต่เวลา 14.00 น. เป็นต้นไป 
                
 ผู้สนใจติดต่อขอซื้อเอกสารจ้างด้วยระบบอิเล็กทรอนิกส์  ในราคาชุดละ  5,000 บาท   ได้ที่ เทศบาลตำบลเหมือง ระหว่างวันที่ 24 สิงหาคม 2555 ถึง วันที่ 3 กันยายน 2555 ดูรายละเอียดได้ที่เว็บไซต์  www.gprocurement.go.th หรือ www.mheung.go.th หรือสอบถามทางโทรศัพท์หมายเลข 0-3838-9224-5 ต่อ 102 ในวันและเวลาราชการ 

                                                 ประกาศ ณ วันที่  24  เดือน สิงหาคม พ.ศ.2555

                                                                 (นายบรรลือ  ศรีสำอางค์)	               
                                                               นายกเทศมนตรีตำบลเหมือง
